Lars Mørch Finborud

Lars Mørch Finborud (født 5. desember 1980) er en norsk forfatter og kurator.

Finborud er utdannet kunsthistoriker og jobbet som kurator for musikk og billedkunst ved Henie Onstad Kunstsenter i perioden 2008–2018. Han driver plateselskapene Plastic Strip Press, O. Gudmundsen Minde og Prisma Records. Han har vært radiovert i NRK og har skrevet for Vinduet og Morgenbladet.

Han romandebuterte i 2013 med boka De svarte skiltene. Den ble nominert til Ungdommens litteraturpris. 

Finborud har i tillegg vært kurator for utstillinger og redaktør for flere bøker.

Finborud var fra 1995 til 2006 medlem av bandet URO, samt medredaktør for graffitimagasinet Mens Andre Sover (MAS).

 Bibliografi 
 2012: Mot det totale museum (sakprosa), Forlaget Press
 2012: Jenny Hval - Innocence is kinky (sakprosa), Henie Onstad Kunstsenter – om multikunstneren Jenny Hval
 2013: De svarte skiltene (roman), Gyldendal
 2013: Arne Nordheim - Ingen -ismer for meg, takk (sakprosa), Orfeus – om komponisten Arne Nordheim
 2013: Are Mokkelbost - OK (sakprosa), Henie Onstad Kunstsenter – om musikeren og billedkunstneren Are Mokkelbost
 2014: Å slipe ned gravsteiner. Tekster om lyd, arkivangst og Pablo Escobars sønn (sakprosa), Gyldendal – tekster skrevet i perioden 2007–2013 
 2014: Bauhaus på norsk (sakprosa), Orfeus – om den tyske kunst- og arkitekturbevegelsen Bauhaus
 2014: Christopher Nielsen - Jeg er bare en enkel konseptualist fra Ulsrud (sakprosa), No Comprendo Press – om tegneserieskaperen og bildekunstneren Christopher Nielsen
 2015: Pop Etc. : Norsk popkunst 1964-1974 (sakprosa), Orfeus
 2016: Hysj, hysj, og den skjønneste lyden vil åpenbare seg (kortprosa), Flamme Forlag
 2017: Ozenfant, Ozenfant, roman, Gyldendal
 2017: Carsten Höller, Henie Onstad Sanatorium (sakprosa), Walther König Verlag – om multikunstneren Carsten Höller
 2018: Marina Abramovic, Drawings 1963-2017 (sakprosa), Walther König Verlag – om performance- og billedkunstneren Marina Abramovic
 2018: Håkon Bleken, Do not go gentle (sakprosa), Henie Onstad – om billedkunstneren Håkon Bleken
 2020: Nils-Aslak Valkeapää / Áillohaš (sakprosa), Henie Onstad/Nordnorsk Kunstmuseum – om multikunstneren Nils-Aslak Valkeapää
 2022: Vi lider av sol, vi lider av regn (roman), Gyldendal
 2025: Tårnet. Fyrtårnet (roman), Gyldendal

Oversatte utgivelser:

The Black Signs, roman, Broken Dimanche Press (2015)
Sanding Down Gravestones, essays og kortprosa, Broken Dimanche Press (2017)

 Referanser 

 Eksterne lenker 
 Presentasjon av Lars Mørch Finborud i Forfatterkatalogen på Forfattersentrums nettsider

Kategori:Norske forfattere